Мы махуэхэм
Жэпуэгъуэм и 24, махуэку
Лъэпкъ Зэкъуэтхэм я Зэгухьэныгъэм (ООН-м) и махуэщ. 1945 гъэм ООН-м и Уставыр къащтащ.
Жэпуэгъуэм и 24 — 31-хэр Iэщэхэр гъэкIуэдыжыным и тхьэмахуэщ. ООН-м и Ассамблее Нэхъыщхьэм и сессием 1978 гъэм къищта унафэм ипкъ иткIэ ирагъэкIуэкI.
Зыужьыныгъэм теухуа хъыбархэм я дунейпсо махуэщ
Жэпуэгъуэм и 24 — 25-хэм Бельгием и къалащхьэ Брюссель щекIуэкIынущ Европэ советым и сессие. Абы хэтынущ а щIыналъэм хиубыдэ къэралхэм я Iэтащхьэхэмрэ правительствэхэм я унафэщIхэмрэ.
1921 — 1938 гъэхэм Къэбэрдей-Балъкъэрым и унафэщIу щыта Къалмыкъ БетIал къызэралъхурэ илъэси 120-рэ ирокъу.
Адыгей усакIуэ Хьэткъуэ Ахьмэд къызэралъхурэ илъэси 112-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 7 — 9, жэщым градуси 2 — 5 щыхъунущ.
Жэпуэгъуэм и 25, мэрем
ЦIыхубзхэр мамырыгъэм щIэбэныным и дунейпсо махуэщ
Урысей Федерацэм и таможенникым и махуэщ
Къэзахъстаным щагъэлъапIэ Республикэм и махуэр
1653 гъэм Урысейм таможеннэ IэнатIэ къыщызэрагъэпэщащ, абы и устави къыщащтащ.
Австрие композитор, скрипач, дирижер Штраус Иоганн (къуэр) къызэралъхурэ илъэси 188-рэ ирокъу.
ТхакIуэ Елмэс Хьэжбий къызэралъхурэ илъэси 102-рэ ирокъу.
Журналист, УФ-ми КъБР-ми щэнхабзэмкIэ щIыхь зиIэ я лэжьакIуэ Мырзэкъан Суфян и ныбжьыр илъэс 85-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 12, жэщым градуси 3 — 8 щыхъунущ.
